Беларуская пісьменніца Святлана Алексіевіч у дакументальнай аповесці “Цынкавыя хлопчыкі” крыкам крычыць аб страчаных на той вайне жыццях, перасцерагаючы аб новых падобных кровапраліццях. Старшыня сталічнай арганізацыі “Саюз ветэранаў Афганістана” С. Красоўскі марыць аб стварэнні сцяны памяці, дзе былі б прозвішчы не толькі загінулых у тое дзесяцігоддзе, але і памерлых у мірны час ветэранаў-“афганцаў”. У Беларусі мацнеюць сілы тых, хто не жадае пасылаць нашых юнакоў у любыя “гарачыя кропкі”.